## Transport af farligt gods

### Transport mellem maskinhus og kirkegårde

Det er tilladt at medbringe brændstof i mindre mængder, når du kører fra fx den ene kirkegård til den anden. Mængden skal svare til den opgave, der skal løses. Medbringes større mængder end det, træder der andre regler i kraft – se nedenfor.

Under transporten skal du sikre dig at:

* Godset skal være korrekt emballeret i dunke, der er beregnet til formålet.
* Du skal medbringe sikkerhedsdatablad på brændstoffet
* Føreren af køretøjet skal være særligt instrueret i transporten, og den risiko, der kan være.
* Der skal medbringes en håndildslukker med en kapacitet svarende til mindst 2 kg pulver.
* Godset skal være forsvarligt stuvet og surret.
* Emballager må ikke åbnes under transporten
* Forbud mod rygning under håndtering af godset i nærheden af det
* Bestemmelser om forbud mod sammenlæsning skal iagttages.

### Transport af farligt gods fra fx tankstation til maskinhus

Du må gerne transportere benzin eller dieselolie fra tankstation til maskinhus, når følgende er opfyldt:

Godset skal holdes indenfor de såkaldte frimængderegler – det vil sige max 1000 l diesel eller 333 l benzin

* Godset skal være klassificeret. Dvs. henført til UN­nummer, godsbetegnelse og emballagegruppe.
* Godset skal være korrekt emballeret. Dette omfatter brug af UN­godkendt emballage.
* Emballager, herunder skal være mærkede med UN­nummer og faresedler. For visse stoffer tillige med godsbetegnelsen.
* Der skal medbringes et transportdokument med særlige oplysninger.
* Føreren af køretøjet og andet berørt personale, fx dem der emballerer godset, skal være uddannet i de krav, der stilles til transport af farligt gods, herunder de sikkerhedsmæssige aspekter (ADR uddannelse). Der skal foreligge dokumentation for gennemført uddannelse.
* Uddannelsen skal løbende holdes ajour
* [Læs mere ved at klikke på linket ”Uddannelse af andre personer med farligt gods opgaver".](http://brs.dk/uddannelse/farligtgods/andrefarliggods/Pages/uddannelseafandremedfarliggodsopgaver.aspx)
* Der skal medbringes en håndildslukker med en kapacitet svarende til mindst 2 kg pulver.
* Godset skal være forsvarligt stuvet og surret.
* Emballager, herunder IBC’s, må ikke åbnes under transporten.
* Forbud mod rygning under håndtering af godset i nærheden af og indeni køretøjet
* Bestemmelser om forbud mod sammenlæsning skal iagttages.

Miljøhusets anbefaling er at få brændstoffet leveret til døren af en professionel – det er nemmere og mere sikkert – og brændstof er på vej ud og bliver rundt om erstattet af værktøj og maskiner med batterier.

### Opbevaring af brændstof, olier m.v.

Opbevares mere end 25 liter, skal det opbevares i/på et særligt kar, der kan opsamle den største beholders volumen, hvis den lækker.

Det skal opbevares i en særskilt brandsektion, hvilket de fleste maskinhuse opfylder – spørg den lokale brandmyndighed til råds.

Benzin og diesel må ikke opbevares sammen med gas i samme rum, og heller ikke ved siden af hinanden udendørs.

Miljøhuset

2018 februar